Turnhout

Is cathair agus bardasacht i bhFlóndras, an Bheilg, é Turnhout. Tá Turnhout suite i gCúige Antuairp, i dtuaisceart na tíre in aice le teorainn na hÍsiltíre. Bhí rath ar an mbaile sa Mheánaois dhéanach anuas go deireadh an 16ú haois. D'fhág fadhbanna a bhain le cúrsaí eacnamaíochta, dóiteáin, aicídí agus cogaíocht an baile bocht, agus chuaigh cuid de na daoine ann go dtí an Ísiltír mar gheall ar an gCúistiúnacht agus an ghéarleanúint. Ag tús na bliana 2015 measadh go raibh 42,637 duine ina gcónaí sa chathair, agus 81,473 duine dá gcuirfí an ceantar máguaird san áireamh.

Tá ceannáras na cuideachta Cartamundi in Turnhout agus táirgtear níos mó cártaí imeartha in Turnhout ná in áit ar bith eile ar domhan.

Naisc sheachtracha
Suíomh oifigiúil na cathrach, i nDúitsis amháin. Dáta rochtana, 25 Eanáir 2017

Catagóir:Cathracha na Beilge